CELEX: C2006/060/13
Language: lv
Date: 2006-03-11 00:00:00
Title: Tiesas spriedums (trešā palāta)  2006. gada 12. janvārī  lietā C-311/04 ( Gerechtshof te Amsterdam  lūgums sniegt prejudiciālu nolēmumu)  Algemene Scheeps Agentuur Dordrecht BV  pret  Inspecteur der Belastingdienst  —  Douanedistrict Rotterdam  (Kopējais muitas tarifs — Tarifu pozīcijas — Rīsa partiju klasifikācija — Kombinētās nomenklatūras 10. nodaļas 1. papildu piezīmes f) apakšpunkts — Spēkā esamība — Ievedmuitas nodevu vēlāka piedziņa — Kopienas Muitas kodeksa 220. panta 2. punkta b) apakšpunkts — Interpretācija — Parādnieka labticība)

11.3.2006   
            
            
               LV
            
            
               Eiropas Savienības Oficiālais Vēstnesis
            
            
               C 60/7
            
         
      TIESAS SPRIEDUMS
   
   (trešā palāta)
   2006. gada 12. janvārī
   lietā C-311/04 (Gerechtshof te Amsterdam lūgums sniegt prejudiciālu nolēmumu) Algemene Scheeps Agentuur Dordrecht BV pret Inspecteur der Belastingdienst — Douanedistrict Rotterdam
       (1)
   
   (Kopējais muitas tarifs - Tarifu pozīcijas - Rīsa partiju klasifikācija - Kombinētās nomenklatūras 10. nodaļas 1. papildu piezīmes f) apakšpunkts - Spēkā esamība - Ievedmuitas nodevu vēlāka piedziņa - Kopienas Muitas kodeksa 220. panta 2. punkta b) apakšpunkts - Interpretācija - Parādnieka labticība)
   (2006/C 60/13)
   tiesvedības valoda — holandiešu
   Lietā C-311/04 par lūgumu sniegt prejudiciālu nolēmumu atbilstoši EKL 234. pantam, ko Gerechtshof te Amsterdam (Nīderlande) iesniedza ar lēmumu, kas pieņemts 2004. gada 28. jūnijā un kas Tiesā reģistrēts 2004. gada 22. jūlijā, tiesvedībā 
         Algemene Scheeps Agentuur Dordrecht BV
       pret 
         Inspecteur der Belastingdienst
       — 
         Douanedistrict Rotterdam
      , Tiesa (trešā palāta) šādā sastāvā: palātas priekšsēdētājs A. Ross [A. Rosas], tiesneši J. Malenovskis [J. Malenovský] (referents), Ž. P. Puisošē [J.-P. Puissochet], S. fon Bārs [S. Von Bahr] un U. Lehmuss [U. Lõhmus], ģenerāladvokāte J. Kokote [J. Kokott], sekretārs R. Grass [R. Grass], 2006. gada 12. janvārī ir pasludinājusi spriedumu, kura rezolutīvā daļa ir šāda:
   Izskatot pirmo uzdoto jautājumu, nav konstatēts nekas, kas varētu ietekmēt Padomes 1987. gada 23. jūlija Regulas (EEK) Nr. 2658/87 par tarifu un statistikas nomenklatūru un kopējo muitas tarifu, kurā izdarīti grozījumi ar Komisijas 2000. gada 13. oktobra Regulu (EK) Nr. 2388/2000, I pielikuma 10. nodaļas 1. papildu piezīmes f) apakšpunkta spēkā esamību.
   
      (1)  OV C 239, 25.9.2004.